| Αρχική σελίδα > Ασφάλεια Σημαντικές οδηγίες ασφάλειας Εγκατάσταση του εκτυπωτή Επιλογή θέσης για τον εκτυπωτή Χρήση του εκτυπωτή Χειρισμός των δοχείων μελανιού Χρήση καρτών μνήμης Χρήση της οθόνης LCD Χρήση του προαιρετικού προσαρμογέα Bluetooth Photo Print Συμμόρφωση με το ΕNERGY STAR ® Προειδοποίηση, Προσοχή και Σημειώσεις Διαβάστε όλες τις οδηγίες αυτής της ενότητας πριν να χρησιμοποιήσετε τον εκτυπωτή σας. Επίσης, φροντίστε να ακολουθείτε όλες τις προειδοποιήσεις και τις οδηγίες που αναγράφονται επάνω στον εκτυπωτή. Εγκατάσταση του εκτυπωτή Κατά την εγκατάσταση του εκτυπωτή, προσέξτε τα εξής: Μην φράζετε και μην καλύπτετε τον ανεμιστήρα και τα ανοίγματα του εκτυπωτή. Να χρησιμοποιείτε μόνο τον τύπο της πηγής τροφοδοσίας που υποδεικνύεται στην ετικέτα του εκτυπωτή. Να χρησιμοποιείτε μόνο το καλώδιο τροφοδοσίας που συνοδεύει τον εκτυπωτή. Η χρήση άλλου καλωδίου μπορεί να προκαλέσει φωτιά ή ηλεκτροπληξία. Το καλώδιο τροφοδοσίας του εκτυπωτή προορίζεται για χρήση μόνο με αυτόν τον εκτυπωτή. Η χρήση του με άλλη συσκευή μπορεί να προκαλέσει φωτιά ή ηλεκτροπληξία. Βεβαιωθείτε ότι το καλώδιο εναλλασσόμενου ρεύματος ανταποκρίνεται στις σχετικές τοπικές προδιαγραφές ασφάλειας. Να αποφεύγετε τη χρήση πριζών στο ίδιο κύκλωμα με φωτοτυπικά ή συστήματα ελέγχου αέρα, που ανάβουν και σβήνουν συχνά. Να αποφεύγετε τις ηλεκτρικές πρίζες που ελέγχονται από διακόπτες τοίχου ή από αυτόματους χρονοδιακόπτες. Να κρατάτε ολόκληρο το σύστημα του υπολογιστή μακριά από πιθανές πηγές ηλεκτρομαγνητικών παρεμβολών, όπως είναι τα μεγάφωνα και οι μονάδες βάσης των ασύρματων τηλεφώνων. Μην χρησιμοποιείτε κατεστραμμένο ή φθαρμένο καλώδιο τροφοδοσίας. Εάν χρησιμοποιείτε μια προέκταση καλωδίου με τον εκτυπωτή, βεβαιωθείτε ότι η συνολική τιμή αμπέρ των συσκευών που είναι συνδεδεμένες με την προέκταση καλωδίου δεν υπερβαίνει την τιμή αμπέρ του καλωδίου. Επίσης, βεβαιωθείτε ότι η συνολική τιμή αμπέρ όλων των συσκευών που είναι συνδεδεμένες στην πρίζα του τοίχου δεν υπερβαίνει την τιμή αμπέρ της πρίζας. Μην προσπαθήσετε να επισκευάσετε μόνοι σας τον εκτυπωτή. Βγάλτε τον εκτυπωτή από την πρίζα και επικοινωνήστε με εξουσιοδοτημένους τεχνικούς στις παρακάτω συνθήκες: Εάν το καλώδιο τροφοδοσίας ή το βύσμα είναι κατεστραμμένο, εάν έχει χυθεί υγρό μέσα στον εκτυπωτή, εάν ο εκτυπωτής έχει πέσει ή το περίβλημα έχει καταστραφεί, εάν ο εκτυπωτής δεν λειτουργεί κανονικά ή παρουσιάζει εμφανείς αλλαγές στην απόδοσή του. Εάν σκοπεύετε να χρησιμοποιήσετε τον εκτυπωτή στη Γερμανία, ο χώρος εγκατάστασης πρέπει να προστατεύεται από διακόπτη κυκλώματος 10 ή 16 αμπέρ που να παρέχει στον εκτυπωτή επαρκή προστασία από βραχυκυκλώματα ή υπερβολική τάση. Κατά τη σύνδεση του εκτυπωτή σε έναν υπολογιστή ή άλλη συσκευή με ένα καλώδιο, διασφαλίστε το σωστό προσανατολισμό των συνδέσεων. Κάθε σύνδεση έχει μόνο ένα σωστό προσανατολισμό. Η εισαγωγή μιας σύνδεσης με εσφαλμένο προσανατολισμό μπορεί να καταστρέψει και τις δύο συσκευές που συνδέονται με το καλώδιο. Αρχή Επιλογή θέσης για τον εκτυπωτή Κατά την επιλογή θέσης για τον εκτυπωτή, προσέξτε τα παρακάτω: Τοποθετήστε τον εκτυπωτή σε μια επίπεδη, σταθερή επιφάνεια, η οποία να επεκτείνεται πέρα από τη βάση του εκτυπωτή προς όλες τις κατευθύνσεις. Εάν τοποθετήσετε τον εκτυπωτή κοντά στον τοίχο, αφήστε κενό χώρο περισσότερο από 10 cm μεταξύ της πλάτης του εκτυπωτή και του τοίχου. Ο εκτυπωτής δεν θα λειτουργεί σωστά εάν γέρνει. Κατά την αποθήκευση ή τη μεταφορά του εκτυπωτή, αποφεύγετε να τον γέρνετε, να τον στηρίζετε στο πλάι ή να τον αναποδογυρίζετε. Διαφορετικά, υπάρχει περίπτωση να χυθεί μελάνι από τα δοχεία. Αφήστε αρκετό χώρο μπροστά από τον εκτυπωτή ώστε να γίνεται σωστά η εξαγωγή του χαρτιού. Αποφεύγετε μέρη με απότομες αλλαγές στη θερμοκρασία και την υγρασία. Επίσης, διατηρείτε τον εκτυπωτή μακριά από το άμεσο ηλιακό φως, τα δυνατά φώτα ή τις πηγές θερμότητας. Αποφεύγετε μέρη με σκόνη, δονήσεις ή κραδασμούς. Αφήστε αρκετό χώρο γύρω από τον εκτυπωτή ώστε να υπάρχει επαρκής εξαερισμός. Τοποθετήστε τον εκτυπωτή κοντά σε πρίζα, ώστε να είναι εύκολη η σύνδεση και η αποσύνδεσή του. Αρχή Χρήση του εκτυπωτή Κατά τη χρήση του εκτυπωτή, προσέξτε τα παρακάτω: Μην βάζετε αντικείμενα μέσα από τα ανοίγματα του εκτυπωτή. Προσέξτε να μην χύσετε υγρό στον εκτυπωτή. Μην βάζετε τα χέρια σας στο εσωτερικό του εκτυπωτή και μην αγγίζετε τα δοχεία μελανιού κατά την εκτύπωση. Μην μετακινείτε την κεφαλή εκτύπωσης με το χέρι, γιατί ενδέχεται να προκληθεί βλάβη στον εκτυπωτή. Να απενεργοποιείτε πάντα τον εκτυπωτή χρησιμοποιώντας το κουμπί On [Ενεργοποίηση]. Όταν πιέσετε αυτό το κουμπί, σβήνει η οθόνη LCD. Μην βγάζετε τον εκτυπωτή από την πρίζα ούτε να διακόπτετε την τροφοδοσία ρεύματος, μέχρι να σβήσει η οθόνη LCD. Πριν από τη μεταφορά του εκτυπωτή, βεβαιωθείτε ότι η κεφαλή εκτύπωσης είναι στην αρχική της θέση (άκρη δεξιά) και ότι τα δοχεία είναι στη θέση τους. Αφήστε τα δοχεία μελανιού στη θέση τους. Με την αφαίρεση των δοχείων ενδέχεται να στεγνώσει η κεφαλή εκτύπωσης και ίσως να μην είναι δυνατή η εκτύπωση. Αρχή Χειρισμός των δοχείων μελανιού Κατά το χειρισμό των δοχείων μελανιού, προσέξτε τα παρακάτω: Να φυλάσσετε τα δοχεία μελανιού μακριά από τα παιδιά. Μην επιτρέπετε στα παιδιά να πίνουν το περιεχόμενο των δοχείων ή να χειρίζονται τα δοχεία μελανιού με οποιονδήποτε τρόπο. Μην ανακινείτε τα δοχεία μελανιού, μπορεί να προκληθεί διαρροή. Να προσέχετε όταν χειρίζεστε τα χρησιμοποιημένα δοχεία μελανιού, καθώς μπορεί να υπάρχει μελάνι γύρω από τη θύρα τροφοδοσίας του μελανιού. Εάν πέσει μελάνι στο δέρμα σας, πλυθείτε καλά με σαπούνι και νερό. Εάν μπει μελάνι στα μάτια σας, πλύνετέ τα αμέσως με άφθονο νερό. Εάν συνεχίσετε να νιώθετε δυσφορία ή έχετε προβλήματα όρασης, συμβουλευτείτε αμέσως το γιατρό σας. Μην αφαιρείτε ή σχίζετε την ετικέτα του δοχείου, διαφορετικά θα προκληθεί διαρροή μελανιού. Εγκαταστήστε το δοχείο μελανιού αμέσως μόλις αφαιρέσετε τη συσκευασία του. Εάν αφήσετε το δοχείο εκτός συσκευασίας για πολύ καιρό πριν από τη χρήση του, ενδέχεται να υπάρχει πρόβλημα στην ομαλή λειτουργία της εκτύπωσης. Μην χρησιμοποιείτε το δοχείο μελανιού πέρα από την ημερομηνία λήξης που αναγράφεται στη συσκευασία του: διαφορετικά, ενδέχεται η ποιότητα της εκτύπωσης να μην είναι καλή. Για καλύτερα αποτελέσματα, χρησιμοποιήστε τα δοχεία μελανιού μέσα σε έξι μήνες από την εγκατάστασή τους. Μην αποσυναρμολογείτε τα δοχεία μελανιού και μην προσπαθείτε να τα ξαναγεμίσετε. Αυτό μπορεί να προκαλέσει βλάβη στην κεφαλή εκτύπωσης. Εάν αποθηκεύσατε το δοχείο μελανιού σε κρύο χώρο, αφήστε το σε θερμοκρασία δωματίου για τουλάχιστον τρεις ώρες πριν να το χρησιμοποιήσετε. Αποθηκεύστε τα δοχεία μελανιού σε δροσερό, σκοτεινό μέρος. Μην αγγίζετε το πράσινο IC chip που υπάρχει στο πλάι του δοχείου. Αυτό ενδέχεται να προκαλέσει προβλήματα στην ομαλή λειτουργία και στην εκτύπωση. Το IC chip σε αυτό το δοχείο μελανιού τηρεί διάφορες πληροφορίες που αφορούν το δοχείο, όπως η ποσότητα του μελανιού που απομένει, ώστε να μπορείτε να αφαιρείτε και να τοποθετείτε ξανά το δοχείο όποτε θέλετε. Ωστόσο, κάθε φορά που τοποθετείται το δοχείο καταναλώνεται μια ποσότητα μελανιού, επειδή ο εκτυπωτής πραγματοποιεί αυτόματα έλεγχο αξιοπιστίας. Εάν αφαιρέσετε ένα δοχείο μελανιού για μελλοντική χρήση, προστατέψτε την περιοχή τροφοδοσίας μελανιού από τη σκόνη και αποθηκεύστε το στο ίδιο περιβάλλον με τον εκτυπωτή. Χάρη σε μια βαλβίδα στη θύρα τροφοδοσίας μελανιού, δεν απαιτείται άλλου είδους κάλυμμα, υπάρχει όμως κίνδυνος να στάξει μελάνι και να λερωθεί ό,τι έρθει σε επαφή με αυτό το σημείο του δοχείου. Μην αγγίζετε τη θύρα τροφοδοσίας μελανιού ή τη γύρω περιοχή. Αποθηκεύστε τα δοχεία μελανιού με την ετικέτα στραμμένη προς τα επάνω. Μην αποθηκεύετε τα δοχεία αναποδογυρισμένα. Αρχή Χρήση καρτών μνήμης Μην αφαιρείτε μια κάρτα μνήμης ούτε να απενεργοποιείτε τον εκτυπωτή ενώ αναβοσβήνει η φωτεινή ένδειξη της κάρτας μνήμης. Οι μέθοδοι χρήσης των καρτών μνήμης ποικίλλουν ανάλογα με τον τύπο της κάρτας. Για λεπτομέρειες, ανατρέξτε στην τεκμηρίωση που περιλαμβάνεται στη συσκευασία της κάρτας μνήμης. Χρησιμοποιείτε μόνον κάρτες μνήμης που είναι συμβατές με τον εκτυπωτή. Ανατρέξτε στην ενότητα Υποστηριζόμενες κάρτες μνήμης. Αρχή Χρήση της οθόνης LCD Η οθόνη LCD μπορεί να περιλαμβάνει μερικές φωτεινές ή σκοτεινές κουκκίδες. Αυτό είναι φυσιολογικό και δεν σημαίνει ότι η οθόνη έχει κάποιο πρόβλημα. Χρησιμοποιείτε μόνον ένα στεγνό, μαλακό πανί για να καθαρίζετε την οθόνη LCD. Μην χρησιμοποιείτε υγρά ή χημικά καθαριστικά. Εάν η οθόνη LCD έχει υποστεί ζημιά, επικοινωνήστε με τον τοπικό αντιπρόσωπο. Εάν το διάλυμα υγρού κρυστάλλου έλθει σε επαφή με τα χέρια σας, καθαρίστε τα καλά με σαπούνι και νερό. Εάν το διάλυμα υγρού κρυστάλλου έλθει σε επαφή με τα μάτια σας, ξεπλύνετέ τα καλά αμέσως με νερό. Εάν συνεχίσετε να νιώθετε δυσφορία ή έχετε προβλήματα όρασης, συμβουλευτείτε αμέσως το γιατρό σας. Αρχή Χρήση του προαιρετικού προσαρμογέα Bluetooth Photo Print Για τις οδηγίες ασφάλειας, ανατρέξτε στην τεκμηρίωση του προσαρμογέα Bluetooth Photo Print. Αρχή Συμβατότητα με το ENERGY STAR ® Ως συνεργάτης του ENERGY STAR ®, η Epson έχει καθορίσει ότι το προϊόν αυτό θα ανταποκρίνεται στις οδηγίες του ENERGY STAR ® για μειωμένη κατανάλωση ενέργειας. Το Διεθνές Πρόγραμμα ENERGY STAR ® για τον Εξοπλισμό Γραφείων είναι μια εθελοντική συνεργασία του κλάδου των υπολογιστών και του εξοπλισμού γραφείων για την προώθηση προσωπικών υπολογιστών, οθονών, εκτυπωτών, συσκευών φαξ, φωτοαντιγραφικών και σαρωτών με μειωμένη κατανάλωση ενέργειας, σε μια προσπάθεια μείωσης της ρύπανσης του περιβάλλοντος που προκαλείται από την παραγωγή ενέργειας. Οι προδιαγραφές και τα λογότυπά τους είναι ομοιόμορφα στα έθνη που συμμετέχουν. Αρχή Προειδοποίηση, Προσοχή και Σημειώσεις
| Προειδοποίηση
Πρέπει να ακολουθείται προσεχτικά για την αποφυγή τραυματισμού.
| Προσοχή
Πρέπει να τηρείται για την αποφυγή βλάβης στη συσκευή σας.
| Σημειώσεις
Περιέχουν σημαντικές πληροφορίες και χρήσιμες συμβουλές για τη λειτουργία του εκτυπωτή.
Αρχή |