| Αρχική σελίδα > Αντιμετώπιση προβλημάτων Το χαρτί δεν τροφοδοτείται σωστά Το χαρτί δεν τροφοδοτείται Γίνεται τροφοδοσία πολλών σελίδων Tο χαρτί μπλοκάρει Το χαρτί δεν είναι τοποθετημένο σωστά Το χαρτί δεν εξάγεται πλήρως ή είναι ζαρωμένο Η κασέτα CD/DVD εξάγεται κατά την αποστολή μιας εργασίας εκτύπωσης σε CD/DVD Η κασέτα CD/DVD δεν εξάγεται κανονικά μετά την ολοκλήρωση μιας εργασίας εκτύπωσης σε CD/DVD Το χαρτί δεν τροφοδοτείται Αφαιρέστε τη στοίβα του χαρτιού και βεβαιωθείτε για τα παρακάτω: Το χαρτί δεν γυρίζει ή δεν έχει πτυχές. Το χαρτί δεν είναι πολύ παλιό. Για περισσότερες πληροφορίες, ανατρέξτε στις οδηγίες που συνοδεύουν το χαρτί. Το χαρτί δεν ξεπερνά το σημάδι βέλους που βρίσκεται στον αριστερό πλευρικό οδηγό. Ο αριθμός των φύλλων στη στοίβα του χαρτιού δεν υπερβαίνει το καθορισμένο όριο για το μέσο. Ανατρέξτε στην ενότητα Δυνατότητες φόρτωσης ειδικών μέσων της Epson Δεν υπάρχει μπλοκαρισμένο χαρτί στο εσωτερικό του εκτυπωτή. Εάν υπάρχει, αφαιρέστε το μπλοκαρισμένο χαρτί. Ανατρέξτε στην ενότητα Το χαρτί μπλοκάρει Τα δοχεία μελανιού δεν είναι άδεια. Εάν κάποιο δοχείο είναι άδειο, αντικαταστήστε το. Ανατρέξτε στην ενότητα Αντικατάσταση δοχείου μελανιού Ακολουθήσατε τις ειδικές οδηγίες τοποθέτησης που συνόδευαν το χαρτί σας. Τοποθετήστε ξανά το χαρτί. Ανατρέξτε στην ενότητα Φόρτωση χαρτιού Αρχή Γίνεται τροφοδοσία πολλών σελίδων Βεβαιωθείτε ότι η στοίβα του χαρτιού δεν ξεπερνά το σημάδι βέλους που βρίσκεται στον αριστερό πλευρικό οδηγό. Βεβαιωθείτε ότι ο αριστερός πλευρικός οδηγός εφάπτεται στην αριστερή πλευρά του χαρτιού. Βεβαιωθείτε ότι το χαρτί δεν γυρίζει ή δεν είναι διπλωμένο. Εάν συμβαίνει αυτό, ισιώστε το ή γυρίστε το ελαφρά προς την αντίθετη πλευρά πριν το τοποθετήσετε. Αφαιρέστε τη στοίβα του χαρτιού και βεβαιωθείτε ότι το χαρτί δεν είναι πολύ λεπτό. Ανατρέξτε στην ενότητα Χαρτί Ξεφυλλίστε τις άκρες της στοίβας για να ξεχωρίσετε τα φύλλα και έπειτα τοποθετήστε ξανά το χαρτί. Εάν εκτυπώνονται πάρα πολλά αντίτυπα του εγγράφου, ελέγξτε τη ρύθμιση Copies [Αντίτυπα] στο παράθυρο Page Layout [Διάταξη σελίδας] (Windows) ή στο πλαίσιο διαλόγου Print [Εκτύπωση] (Macintosh) και στην εφαρμογή σας. Για λεπτομέρειες, ανατρέξτε στην ηλεκτρονική βοήθεια. Αρχή Το χαρτί μπλοκάρει Πιέστε το κουμπί Start [Έναρξη] για να εξαγάγετε το χαρτί που έχει εμπλακεί. Εάν το σφάλμα δεν διορθωθεί, απενεργοποιήστε τον εκτυπωτή, ανοίξτε το κάλυμμά του και, στη συνέχεια, αφαιρέστε όλο το χαρτί που βρίσκεται μέσα, συμπεριλαμβανομένων τυχόν σχισμένων κομματιών. Στη συνέχεια, τοποθετήστε ξανά το χαρτί και πιέστε το κουμπί Start [Έναρξη] για να συνεχίσετε την εκτύπωση.
| Σημείωση:
Εάν δεν μπορείτε να αφαιρέσετε ένα ξένο αντικείμενο με ευκολία, μην ασκήσετε πίεση και μην αποσυναρμολογήσετε τον εκτυπωτή. Καλέστε τον προμηθευτή σας για βοήθεια.
Εάν το χαρτί σας μπλοκάρει συχνά, βεβαιωθείτε για τα παρακάτω: Το χαρτί είναι λείο, δεν γυρίζει και δεν είναι ζαρωμένο. Χρησιμοποιείτε χαρτί υψηλής ποιότητας. Η εκτυπώσιμη πλευρά του χαρτιού είναι προς τα επάνω στην τροφοδοσία χαρτιού. Ξεφυλλίσατε τη στοίβα του χαρτιού πριν την τοποθετήσετε. Το ύψος του χαρτιού δεν υπερβαίνει το σημάδι βέλους στον αριστερό πλευρικό οδηγό. Ο αριθμός των φύλλων στη στοίβα του χαρτιού δεν υπερβαίνει το καθορισμένο όριο για αυτό το χαρτί. Ανατρέξτε στην ενότητα Δυνατότητες φόρτωσης ειδικών μέσων της Epson Ο αριστερός πλευρικός οδηγός εφάπτεται στην αριστερή πλευρά του χαρτιού. Ο εκτυπωτής είναι τοποθετημένος σε μια επίπεδη, σταθερή επιφάνεια, η οποία επεκτείνεται πέρα από τη βάση του εκτυπωτή προς όλες τις κατευθύνσεις. Ο εκτυπωτής δεν θα λειτουργεί σωστά εάν γέρνει. Αρχή Το χαρτί δεν είναι τοποθετημένο σωστά Εάν τοποθετήσατε το χαρτί πολύ μέσα στον εκτυπωτή, ο εκτυπωτής δεν μπορεί να τροφοδοτήσει σωστά το χαρτί. Σβήστε τον εκτυπωτή και αφαιρέστε προσεκτικά το χαρτί. Στη συνέχεια, ενεργοποιήστε τον εκτυπωτή και τοποθετήστε ξανά το χαρτί με το σωστό τρόπο. Αρχή Το χαρτί δεν εξάγεται πλήρως ή είναι ζαρωμένο Εάν το χαρτί δεν εξάγεται πλήρως, πιέστε το κουμπί Start [Έναρξη] και, στη συνέχεια, ανοίξτε το κάλυμμα του εκτυπωτή και αφαιρέστε το χαρτί. Επίσης, ελέγξτε τη ρύθμιση του μεγέθους χαρτιού στην εφαρμογή σας ή στις ρυθμίσεις του εκτυπωτή. Για λεπτομέρειες, ανατρέξτε στην ηλεκτρονική βοήθεια. Εάν το χαρτί είναι ζαρωμένο όταν βγαίνει, μπορεί να είναι υγρό ή πολύ λεπτό. Τοποθετήστε μια νέα στοίβα χαρτιού.
| Σημείωση:
Αποθηκεύστε το αχρησιμοποίητο χαρτί στην αρχική του συσκευασία σε ξηρό περιβάλλον.
Αρχή Η κασέτα CD/DVD εξάγεται κατά την αποστολή μιας εργασίας εκτύπωσης σε CD/DVD Εάν η κασέτα εξάγεται κατά την έναρξη μιας εργασίας εκτύπωσης σε CD/DVD, ο εκτυπωτής δεν είναι έτοιμος. Περιμένετε μέχρι να εμφανιστεί ένα μήνυμα στην οθόνη όπου θα αναγράφεται ότι ο εκτυπωτής είναι έτοιμος. Στη συνέχεια, τοποθετήστε ξανά την κασέτα και πιέστε το κουμπί Start [Έναρξη]. Αρχή Η κασέτα CD/DVD δεν εξάγεται κανονικά μετά την ολοκλήρωση μιας εργασίας εκτύπωσης σε CD/DVD Αφαιρέστε προσεκτικά την κασέτα CD/DVD και, στη συνέχεια, πιέστε το κουμπί Start [Έναρξη]. Αρχή |