| Αρχική σελίδα > Εκτύπωση με ειδικές επιλογές διάταξης Εκτύπωση δύο όψεων Τυπική εκτύπωση δύο όψεων για Windows Εκτύπωση δύο όψεων διπλωμένου φυλλαδίου για Windows Υπάρχουν δύο διαθέσιμοι τύποι εκτύπωσης δύο όψεων: τυπική εκτύπωση και εκτύπωση διπλωμένου φυλλαδίου. Η τυπική εκτύπωση δύο όψεων σάς επιτρέπει να εκτυπώνετε πρώτα τις μονές σελίδες. Αφού εκτυπωθούν αυτές οι σελίδες, μπορείτε να τις τοποθετήσετε ξανά για να εκτυπώσετε τις ζυγές σελίδες στην άλλη όψη του χαρτιού. Η εκτύπωση δύο όψεων διπλωμένου φυλλαδίου σάς επιτρέπει να δημιουργείτε φυλλάδια με ένα μόνο δίπλωμα. Εκτυπώνονται πρώτα οι σελίδες που εμφανίζονται στην εξωτερική πλευρά (αφού διπλωθεί η σελίδα). Κατόπιν εκτυπώνονται οι σελίδες που θα εμφανίζονται στο εσωτερικό του φυλλαδίου, αφού τοποθετηθεί ξανά το χαρτί στον εκτυπωτή, όπως φαίνεται στην παρακάτω εικόνα. Φυλλάδιο με ένα μόνο δίπλωμα * : Πλευρά βιβλιοδεσίας Μπορείτε να δημιουργήσετε ένα φυλλάδιο εκτυπώνοντας τις σελίδες 1 και 4 στο πρώτο φύλλο χαρτιού, τις σελίδες 5 και 8 στο δεύτερο φύλλο χαρτιού και τις σελίδες 9 και 12 στο τρίτο φύλλο χαρτιού. Αφού τοποθετηθούν ξανά αυτά τα φύλλα στην τροφοδοσία χαρτιού, μπορείτε στη συνέχεια να εκτυπώσετε τις σελίδες 2 και 3 στην πίσω όψη του πρώτου φύλλου χαρτιού, τις σελίδες 6 και 7 στην πίσω όψη του δεύτερου φύλλου και τις σελίδες 10 και 11 στην πίσω όψη του τρίτου φύλλου. Οι σελίδες που προκύπτουν μπορούν στη συνέχεια να διπλωθούν και να συρραφτούν μαζί για να σχηματίσουν ένα φυλλάδιο.
| Σημείωση:
Αυτή η δυνατότητα δεν είναι διαθέσιμη για Mac OS X. Αυτή η δυνατότητα δεν είναι διαθέσιμη για εκτύπωση χωρίς περιθώρια. Αυτή η δυνατότητα δεν είναι διαθέσιμη όταν ο υπολογιστής χρησιμοποιείται μέσω δικτύου ή όταν χρησιμοποιείται ως κοινόχρηστος εκτυπωτής. Ανάλογα με το χαρτί, είναι δυνατό να τοποθετηθούν στοίβες έως 30 φύλλων στην τροφοδοσία χαρτιού κατά την εκτύπωση δύο όψεων. Να χρησιμοποιείτε μόνο τύπους χαρτιού που είναι κατάλληλοι για εκτύπωση δύο όψεων. Διαφορετικά, η ποιότητα της εκτύπωσης ενδέχεται να επιδεινωθεί. Ανάλογα με τον τύπο χαρτιού και την ποσότητα μελανιού που χρησιμοποιείται για την εκτύπωση κειμένου και εικόνων, το μελάνι ενδέχεται να διαποτίσει το χαρτί. Η επιφάνεια του χαρτιού ενδέχεται να κηλιδωθεί κατά την εκτύπωση δύο όψεων.
Τυπική εκτύπωση δύο όψεων για Windows Ακολουθήστε τα παρακάτω βήματα για να εκτυπώσετε μονές και ζυγές σελίδες στις δύο όψεις του φύλλου.
| Μεταβείτε στις ρυθμίσεις του εκτυπωτή.
| Πρόσβαση στο πρόγραμμα οδήγησης εκτυπωτή για Windows
| Κάντε κλικ στην καρτέλα Main [Κύριο] και, στη συνέχεια, επιλέξτε ένα από τα στοιχεία της ενότητας Quality Options [Επιλογές ποιότητας]:
| Draft [Πρόχειρο] για πρόχειρες εκτυπώσεις με μειωμένη ποιότητα εκτύπωσης Text [Κείμενο] για σελίδες που περιέχουν μόνο κείμενο Text & Image [Κείμενο & Εικόνα] για σελίδες υψηλής ποιότητας με κείμενο και εικόνες Photo [Φωτογραφία] για καλή ποιότητα και ταχύτητα Best Photo [Βέλτιστη] για βέλτιστη ποιότητα εκτύπωσης
| Επιλέξτε το στοιχείο Sheet [Φύλλο] για τη ρύθμιση Source [Τροφοδοσία].
| Επιλέξτε την κατάλληλη ρύθμιση Type [Τύπος].
| Επιλογή του σωστού τύπου μέσου
| Επιλέξτε μέγεθος χαρτιού για τα δεδομένα σας με τη ρύθμιση Size [Μέγεθος].
| Επιλέξτε Portrait [Κατακόρυφος] (κατά ύψος) ή Landscape [Οριζόντιος] (κατά πλάτος) για να αλλάξετε τον προσανατολισμό της εκτύπωσης.
| Κάντε κλικ στην καρτέλα Page Layout [Διάταξη σελίδας] και στη συνέχεια επιλέξτε το πλαίσιο ελέγχου Double-Sided Printing [Εκτύπωση δύο όψεων].
| Κάντε κλικ στο κουμπί Margins [Περιθώρια] για να ανοίξετε το παράθυρο Margins [Περιθώρια].
| Καθορίστε την πλευρά του χαρτιού όπου θα γίνει η βιβλιοδεσία. Μπορείτε να επιλέξετε το στοιχείο Left [Αριστερά], Top [Επάνω] ή Right [Δεξιά].
| Επιλέξτε το στοιχείο cm [εκ.] ή inch [ίντσα] για τη ρύθμιση Unit [Mονάδα]. Στη συνέχεια, καθορίστε το πλάτος του περιθωρίου βιβλιοδεσίας. Μπορείτε να καθορίσετε οποιοδήποτε πλάτος από 0,3 εκ. έως 3,0 εκ. ή από 0,12 ίντσες έως 1,18 ίντσες.
|  | Σημείωση:
Το πραγματικό περιθώριο βιβλιοδεσίας ενδέχεται να διαφέρει από τις καθορισμένες ρυθμίσεις, ανάλογα με την εφαρμογή σας. Πειραματιστείτε με μερικά φύλλα για να εξετάσετε τα αποτελέσματα, πριν να εκτυπώσετε ολόκληρη την εργασία.
| Κάντε κλικ στο κουμπί OK, για να επιστρέψετε στην οθόνη Page Layout [Διάταξη σελίδας]. Στη συνέχεια, κάντε κλικ στο κουμπί OK για να αποθηκεύσετε τις ρυθμίσεις σας.
| Τοποθετήστε χαρτί στην τροφοδοσία χαρτιού και, στη συνέχεια, στείλτε την εργασία εκτύπωσης στον εκτυπωτή από την εφαρμογή σας. Οι οδηγίες για τη δημιουργία των ζυγών σελίδων θα εμφανιστούν κατά την εκτύπωση των μονών σελίδων.
| Φόρτωση χαρτιού
| Ακολουθήστε τις οδηγίες που εμφανίζονται στην οθόνη για να τοποθετήσετε ξανά το χαρτί.
|  | Σημείωση:
Το χαρτί μπορεί να σχηματίσει καμπύλη κατά την εκτύπωση λόγω της ποσότητας μελανιού που χρησιμοποιείται. Εάν συμβεί αυτό, γυρίστε ελαφρά τα φύλλα προς την αντίθετη κατεύθυνση, πριν να τα τοποθετήσετε ξανά. Ισιώστε τη στοίβα των φύλλων χτυπώντας ελαφρά τις άκρες της σε μια σκληρή, επίπεδη επιφάνεια, πριν να φορτώσετε ξανά τη στοίβα. Ακολουθήστε τις οδηγίες που παρέχονται για την εκ νέου τοποθέτηση των εκτυπωμένων φύλλων. Διαφορετικά, ενδέχεται να γίνει εμπλοκή του χαρτιού ή ενδέχεται τα περιθώρια βιβλιοδεσίας να είναι λανθασμένα. Εάν παρουσιαστεί εμπλοκή χαρτιού, ανατρέξτε στην παρακάτω ενότητα. Ανατρέξτε στην ενότητα Το χαρτί μπλοκάρει
| Αφού τοποθετηθεί ξανά το χαρτί, κάντε κλικ στο κουμπί Resume [Συνέχιση] για να εκτυπωθούν οι ζυγές σελίδες.
Αρχή Τυπική εκτύπωση δύο όψεων διπλωμένου φυλλαδίου για Windows Χρησιμοποιήστε τα ακόλουθα βήματα για να δημιουργήσετε ένα διπλωμένο φυλλάδιο.
| Μεταβείτε στις ρυθμίσεις του εκτυπωτή.
| Πρόσβαση στο πρόγραμμα οδήγησης εκτυπωτή για Windows
| Κάντε κλικ στην καρτέλα Main [Κύριο] και, στη συνέχεια, επιλέξτε ένα από τα στοιχεία της ενότητας Quality Options [Επιλογές ποιότητας]:
| Draft [Πρόχειρο] για πρόχειρες εκτυπώσεις με μειωμένη ποιότητα εκτύπωσης Text [Κείμενο] για σελίδες που περιέχουν μόνο κείμενο Text & Image [Κείμενο & Εικόνα] για σελίδες υψηλής ποιότητας με κείμενο και εικόνες Photo [Φωτογραφία] για καλή ποιότητα και ταχύτητα Best Photo [Βέλτιστη] για βέλτιστη ποιότητα εκτύπωσης
| Επιλέξτε το στοιχείο Sheet [Φύλλο] για τη ρύθμιση Source [Τροφοδοσία].
| Επιλέξτε την κατάλληλη ρύθμιση Type [Τύπος].
| Επιλογή του σωστού τύπου μέσου
| Επιλέξτε μέγεθος χαρτιού για τα δεδομένα σας με τη ρύθμιση Size [Μέγεθος].
| Επιλέξτε Portrait [Κατακόρυφος] (κατά ύψος) ή Landscape [Οριζόντιος] (κατά πλάτος) για να αλλάξετε τον προσανατολισμό της εκτύπωσης.
| Κάντε κλικ στην καρτέλα Page Layout [Διάταξη σελίδας] και επιλέξτε το πλαίσιο ελέγχου Double-Sided Printing [Εκτύπωση δύο όψεων]. Στη συνέχεια, κάντε κλικ στο πλαίσιο ελέγχου Folded Booklet [Διπλωμένο φυλλάδιο].
| Κάντε κλικ στο κουμπί Margins [Περιθώρια] για να ανοίξετε το παράθυρο Margins [Περιθώρια].
| Καθορίστε την πλευρά του χαρτιού όπου θα γίνει η βιβλιοδεσία. Μπορείτε να επιλέξετε το στοιχείο Left [Αριστερά], Top [Επάνω] ή Right [Δεξιά].
|  | Σημείωση:
Όταν είναι επιλεγμένο το στοιχείο Portrait [Κατακόρυφος] για τη ρύθμιση Orientation [Προσανατολισμός], είναι διαθέσιμες οι θέσεις βιβλιοδεσίας Left [Αριστερά] ή Right [Δεξιά]. Η θέση βιβλιοδεσίας Top [Επάνω] είναι διαθέσιμη όταν είναι επιλεγμένο το στοιχείο Landscape [Οριζόντιος] για τη ρύθμιση Orientation [Προσανατολισμός].
| Επιλέξτε το στοιχείο cm [εκ.] ή inch [ίντσα] για τη ρύθμιση Unit [Mονάδα]. Καθορίστε το πλάτος του περιθωρίου βιβλιοδεσίας.
Portrait [Κατακόρυφος] | Landscape [Οριζόντιος]
* : Σημείο διπλώματος ** : Περιθώριο Μπορείτε να καθορίσετε οποιοδήποτε πλάτος από 0,3 εκ. έως 3,0 εκ. ή από 0,12 ίντσες έως 1,18 ίντσες. Το καθορισμένο πλάτος περιθωρίου θα χρησιμοποιηθεί και στις δύο πλευρές του σημείου διπλώματος. Για παράδειγμα, αν καθορίσετε το περιθώριο 1 εκ., θα έχετε περιθώρια 2 εκ. (θα δημιουργηθεί περιθώριο 1 εκ. σε κάθε πλευρά του διπλώματος).
| Κάντε κλικ στο κουμπί OK, για να επιστρέψετε στην οθόνη Page Layout [Διάταξη σελίδας]. Στη συνέχεια, κάντε κλικ στο κουμπί OK για να αποθηκεύσετε τις ρυθμίσεις σας.
| Τοποθετήστε χαρτί στην τροφοδοσία χαρτιού και, στη συνέχεια, στείλτε την εργασία εκτύπωσης στον εκτυπωτή από την εφαρμογή σας. Οι οδηγίες για την εκτύπωση των εσωτερικών σελίδων θα εμφανιστούν κατά την εκτύπωση των εξωτερικών σελίδων.
| Φόρτωση χαρτιού
| Ακολουθήστε τις οδηγίες που εμφανίζονται στην οθόνη για να τοποθετήσετε ξανά το χαρτί.
|  | Σημείωση:
Το χαρτί μπορεί να σχηματίσει καμπύλη κατά την εκτύπωση λόγω της ποσότητας μελανιού που χρησιμοποιείται. Εάν συμβεί αυτό, γυρίστε ελαφρά τα φύλλα προς την αντίθετη κατεύθυνση, πριν να τα τοποθετήσετε ξανά. Ισιώστε τη στοίβα των φύλλων χτυπώντας ελαφρά τις άκρες της σε μια σκληρή, επίπεδη επιφάνεια, πριν τη φορτώσετε ξανά στον εκτυπωτή. Ακολουθήστε τις οδηγίες που παρέχονται για την εκ νέου τοποθέτηση των εκτυπωμένων φύλλων. Διαφορετικά, ενδέχεται να γίνει εμπλοκή του χαρτιού ή ενδέχεται τα περιθώρια βιβλιοδεσίας να είναι λανθασμένα. Εάν παρουσιαστεί εμπλοκή χαρτιού, ανατρέξτε στην παρακάτω ενότητα. Ανατρέξτε στην ενότητα Το χαρτί μπλοκάρει
| Αφού τοποθετηθεί ξανά το χαρτί, κάντε κλικ στο κουμπί Resume [Συνέχιση], για να εκτυπωθούν οι εσωτερικές σελίδες.
| Όταν ολοκληρωθεί η εκτύπωση, διπλώστε τα φύλλα και ενώστε τα χρησιμοποιώντας συρραπτικό ή άλλη μέθοδο συρραφής.
Αρχή |