| Αρχική σελίδα > Αντικατάσταση δοχείων μελανιού Προφυλάξεις κατά την αντικατάσταση του δοχείου μελανιού Διαβάστε όλες τις οδηγίες αυτής της ενότητας πριν να αντικαταστήσετε τα δοχεία μελανιού. Αυτός ο εκτυπωτής χρησιμοποιεί δοχεία μελανιού που διαθέτουν ένα IC chip, το οποίο παρακολουθεί με ακρίβεια την ποσότητα μελανιού που χρησιμοποιείται από κάθε δοχείο. Εάν κάποιο δοχείο αφαιρεθεί και τοποθετηθεί ξανά αργότερα, είναι δυνατή η χρήση όλου του μελανιού που περιέχει. Ωστόσο, κάθε φορά που γίνεται εισαγωγή του δοχείου καταναλώνεται μια ορισμένη ποσότητα μελανιού, επειδή ο εκτυπωτής ελέγχει αυτόματα την αξιοπιστία του. Εάν χρειαστεί να αφαιρέσετε προσωρινά ένα δοχείο μελανιού, προστατεύστε την περιοχή τροφοδοσίας μελανιού από τη σκόνη. Αποθηκεύστε το δοχείο μελανιού στο ίδιο περιβάλλον με τον εκτυπωτή. Κατά την αποθήκευση του δοχείου, βεβαιωθείτε ότι η ετικέτα που προσδιορίζει το χρώμα του δοχείου μελανιού είναι στραμμένη προς τα επάνω. Μην αποθηκεύετε τα δοχεία μελανιού αναποδογυρισμένα. Η βαλβίδα στη θύρα τροφοδοσίας μελανιού είναι σχεδιασμένη έτσι ώστε να συγκρατεί το επιπλέον μελάνι που ενδέχεται να στάξει. Ωστόσο, συνιστάται προσεκτικός χειρισμός. Μην αγγίζετε τη θύρα τροφοδοσίας του δοχείου μελανιού ή τη γύρω περιοχή. Μελάνι καταναλώνεται στη διάρκεια των ακόλουθων λειτουργιών: καθαρισμός της κεφαλής εκτύπωσης, αυτόματος κύκλος καθαρισμού που εκτελείται όταν ενεργοποιείται ο εκτυπωτής και φόρτωση του μελανιού, όταν τοποθετείται το δοχείο μελανιού. Μην ξαναγεμίζετε τα δοχεία μελανιού. Τα ξαναγεμισμένα δοχεία μελανιού δεν παρακολουθούνται από το IC chip. Επιπλέον, τα ξαναγεμισμένα δοχεία ενδέχεται να μην εκτελούν καθαρή και αποτελεσματική εκτύπωση. Να φυλάσσετε τα δοχεία μελανιού μακριά από τα παιδιά. Μην επιτρέπετε στα παιδιά να πίνουν το περιεχόμενο των δοχείων ή να χειρίζονται τα δοχεία μελανιού. Να προσέχετε όταν χειρίζεστε τα χρησιμοποιημένα δοχεία μελανιού, καθώς μπορεί να υπάρχει μελάνι γύρω από τη θύρα τροφοδοσίας του μελανιού. Εάν πέσει μελάνι στο δέρμα σας, πλυθείτε καλά με σαπούνι και νερό. Εάν μπει μελάνι στα μάτια σας, πλύνετέ τα αμέσως με άφθονο νερό. Εάν συνεχίσετε να νιώθετε δυσφορία ή έχετε προβλήματα όρασης, συμβουλευτείτε αμέσως το γιατρό σας. Η Epson συνιστά τη χρήση γνήσιων δοχείων μελανιού Epson. Άλλα προϊόντα, εκτός της Epson, μπορεί να προκαλέσουν ζημιά που δεν καλύπτεται από τις εγγυήσεις της Epson και, υπό ορισμένες συνθήκες, μπορούν να προκαλέσουν δυσλειτουργία του εκτυπωτή. Αφήστε το παλιό δοχείο στον εκτυπωτή ώσπου να το αντικαταστήσετε. Διαφορετικά, το μελάνι που παραμένει στα ακροφύσια της κεφαλής εκτύπωσης μπορεί να στεγνώσει. Δεν μπορείτε να συνεχίσετε την εκτύπωση όταν ένα δοχείο μελανιού είναι άδειο, ακόμα και αν τα άλλα δοχεία περιέχουν ακόμα μελάνι. Πριν από την εκτύπωση, αντικαταστήστε το άδειο δοχείο. |